NaiveNeuron/SloPal huggingface dataset:
A. Slafkovský, poslanec: (2002-04-03):
J. Migaš, predseda NR SR: Písomne máte predložený materiál, pán Mesiarik, nech sa páči. M. Mesiarik, poslanec: Ďakujem pekne. Ďakujem, pán predseda, za slovo. Vzhľadom na to, že počas obedňajšej prestávky sme viedli rokovania medzi dvoma skupinami poslancov, teda medzi dvoma návrhmi zákonov, sťahujem body č. 4, 10, 16, 17, 18, 19 a 22. O ostatných bodoch navrhujem hlasovať spoločne a schváliť ich. J. Migaš, predseda NR SR: Čiže 18 a potom 19. Panie poslankyne, páni poslanci, máte pred sebou písomne predložené pozmeňujúce návrhy. Pán poslanec Mesiarik sťahuje z predloženého návrhu, tlač 1228, body 4, 10, 16, 17, 18, 19 a 22. Čiže o týchto bodoch nebudeme hlasovať, pán poslanec. Čiže ostatné sú aktuálne na hlasovanie. Nech sa páči, uvádzajte, pán spravodajca.
Sulík, Richard, predseda NR SR (2011-09-13):
Ďakujem. S faktickými poznámkami sa prihlásili dvaja poslanci. Uzatváram možnosť. Pán poslanec Jarjabek.
Ďuriš Nicholsonová, Lucia, podpredsedníčka NR SR (2019-06-20):
Ďakujem pekne, pán spravodajca, rozpravu neotvorím. V tomto momente prerušujem rokovanie, pretože je 19,022. Chcem vás informovať, vážené kolegyne, vážení kolegovia, ktorí ste tu zostali, ako to bude vyzerať zajtra. Zajtra ráno o 9.00 hodine pokračujeme vládnym návrhom zákona, ktorým sa mení a dopĺňa zákon č. 435 o námornej plavbe. Sú to tri body pána ministra dopravy Érseka, a potom budeme pokračovať týmto prerušeným bodom. Takže pekný večer všetkým. (Prerušenie rokovania o 19.02 hodine.)
Paška, Pavol, poslanec NR SR (2010-09-08):
Len jedna reakcia. A bude to asi symptomatické a najlepší dôkaz toho, že to, čo som hovoril, je, bohužiaľ, veľmi citlivé. Pán predseda Národnej rady, aj vo svojom vystúpení, aj teraz definujete postavenie zastúpenia Národnej rady ako akúsi moju subjektívnu hračku, kde je niekto, kto má ku mne nejaký osobný vzťah, a detto máte jasný dôkaz toho, že som plytval peniazmi. Ja len pre tých, ktorí chcú normálne počúvať a používajú hlavu nielen na nosenie klobúka, chcem povedať, že je to naozaj zastúpenie, ktoré vyplýva z našich záväzkov voči Európskej únii a Európskemu parlamentu, že tam pôsobili ľudia aj v predchádzajúcom období za rovnakých podmienok. A tiež ich tam niekto nominoval, pretože ľudia väčšinou všade tam, kde sa ocitnú, napĺňajú určité dôvody. Takže, pán predseda, ja vás chcem len z tohto pohľadu poprosiť, už prestaňte sa obhajovať alebo prestaňte obhajovať vec, ktorou poškodzujete záujmy Národnej rady tým, že je to nejaký môj výmysel, a opakujete tu už dnes asi tretíkrát alebo štvrtýkrát nejaké prepojenia a závažnú devastáciu alebo plytvanie zdrojmi. Aj moji predchodcovia, všetci, vždy toto zastúpenie tam bolo. Ďakujem.
Kollár, Boris, poslanec NR SR (2016-04-21):
Ďakujem za tento prednes pánovi poslancovi Feckovi, za veľmi podnetné pripomienky, hlavne ku pozemkovým úpravám. Toto je veľmi pálčivá oblasť, ktorá je nedostatočne, respektíve veľmi zle upravená zákonom, čo spôsobuje veľké problémy. Vítam, že pán poslanec neútočí, ale vecne upozorňuje, vecne a odborne na nedostatky, ktoré jemu a vlastne nám všetkým chýbajú v programovom vyhlásení vlády a sú veľmi potrebné upraviť zákonom. Pán poslanec Fecko, ďakujem.
Viskupič, Marián, poslanec NR SR (2023-06-23):
Ďakujem pekne za slovo, pán predsedajúci. Ja len pár slov teda k pozmeňujúcemu návrhu. Samozrejme, vnímam, teda že sa jedná o charitu a že to má svoj význam, to samozrejme nijak nespochybňujem. Len teda zväčšuje sa aj rozsah, aj suma, čo sa zasa má negatívny dosah na verejné financie. Ťažko to vyčísliť, to je jasné, ale ako len chcem upozorniť, že majme na pamäti, že už teraz je sú tie naše verejné financie veľmi, veľmi deravé a každou takouto aj, aj veľmi dobrou zmysluplnou, a teda akože bohumilou vecou tam robíme stále väčšiu a väčšiu dieru a bude nás asi čakať proste po voľbách práve opačné, aby veci vôbec fungovali. No, ďakujem pekne.
Bugár, Béla, podpredseda NR SR (2019-06-19):
Treba vymeniť to zariadenie. Ďakujem pekne. Vyhlasujem prestávku do 17.40 hod. (Prestávka.) (Po prestávke.)
Dostál, Ondrej, poslanec NR SR (2017-10-17):
V spojenej rozprave k bodom 51 a 52 vystúpili traja poslanci. Nebol podaný procedurálny návrh. Pán predsedajúci, dajte, prosím, hlasovať o tom, že Národná rada prerokuje návrh ústavného zákona v druhom čítaní.
Mičovský, Ján, poslanec NR SR (2015-05-19):
Ďakujem za slovo, vážená pani podpredsedníčka. Ja ďakujem aj pánovi poslancovi Kvasničkovi, že vystúpil a povedal, ako to on vidí. Priznám sa, patrím k tým, ktorí vždycky rád počúvali pána poslanca Kvasničku, a myslím si, že aj bol na to dôvod, a ja ostanem aj pri viere takej úprimnej, naivnej a presvedčivej, že taká kategória, pán poslanec Kvasnička, ako je sebaúcta, že keď si to vyhodnotíte, že ju nestratíte. Ja neviem, či niekedy vnikneme do podstaty vášho myslenia pri tomto dosť zložitom bode vývinu tejto krajiny, ale prajem vám, ako bolo také poďakovanie za tie doterajšie prejavy, aby ste sebaúctu ani po dnešnom dni nestratili. Ak sa vám to podarí, tak naozaj nehľaďte na to, čo hovoríme, verím, že sa vám to možno podarí, ale nie som si istý. Viete, menovali ste veľa rôznych literátov a medzi nimi ste spomenuli aj majstra Rúfusa. Naozaj senzačný človek a vhodné si ho pripomínať možno aj v tejto chvíli. Má takú jednu krásnu esej, kde opäť brilantnými slovami hovorí o tom, že je hodné žiť a je hodné o veľa vecí sa snažiť, aby tam, kde voľakedy rástlo jedno steblo trávy, rástli potom aspoň dve, že už aj vtedy má život zmysel. Ale v jednej chvíli hovorí, že slová akokoľvek krásne už nestačia, že treba činy, že treba hoc malý poriadny čin, a ja sa vás v duchu teda toho vášho dnešného príhovoru spytujem, či nemáte pocit, že by ste to ešte jedným činom vedeli zachrániť, zvrátiť, napraviť, vyberte si.
Laurenčík, Milan, podpredseda NR SR (2022-02-03):
Ďakujem. Otázka č. 10 je od pána poslanca Maroša Kondróta, momentálne v sále nie je, takže nebude položená. Otázka č. 11 je od pána poslanca Mariána Kéryho, ktorého v sále vidím, a je smerovaná na podpredsedu vlády a ministra financií Slovenskej republiky Igora Matoviča a znie: „Pán minister financií, v roku 2019 ste vyhlásili, že USA už nie je garantom bezpečnosti vo svete. Ako sa zhoduje vaše vyjadrenie so súčasnou snahou vášho nominanta na ministerstve obrany o podpis obrannej zmluvy práve s USA?“ Pán podpredseda vlády, máte päť minút na odpoveď.
Suchánek, Alan, poslanec NR SR (2019-10-25):
Ďakujem za slovo. Vážené pani poslankyne, páni poslanci, vážení prítomní, v súlade s § 80 ods. 1 zákona o rokovacom poriadku som bol určený Výborom Národnej rady pre zdravotníctvo za spravodajcu k návrhu uvedeného zákona (tlač 1613). Predkladám informáciu k predloženému návrhu zákona. Návrh zákona spĺňa z formálnoprávnej stránky náležitosti uvedené v rokovacom poriadku a v legislatívnych pravidlách tvorby zákonov. Zo znenia uvedeného návrhu zákona je zrejmý účel navrhovanej úpravy. Ďalej vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali Ústavnoprávny výbor Národnej rady Slovenskej republiky, Výbor Národnej rady Slovenskej republiky pre sociálne veci a Výbor Národnej rady Slovenskej republiky pre zdravotníctvo. Za gestorský výbor navrhujem Výbor Národnej rady pre zdravotníctvo. Odporúčam, aby predmetný návrh zákona výbory prerokovali do 30 dní a v gestorskom výbore do 32 dní od prerokovania návrhu zákona v Národnej rade Slovenskej republiky v prvom čítaní. Pán predsedajúci, prosím, otvorte všeobecnú rozpravu.
Kuffa, Štefan, poslanec NR SR (2020-04-23):
Viete, drancovanie lesov, to nie je také jednoduché. Zoberte si, že ste vlastník lesa. A to ktokoľvek. Nebudete drancovať svoj vlastný les, lebo sa budete predovšetkým oňho starať a keď aj čosi vytnete, viete, že ako dobrý hospodár musíte stromy vysadiť. Ja toho roku osobne som vysadil okolo cca 2,5-tisíc až 3,5-tisíc stromčekov a o les je predovšetkým potrebné sa starať. Ale, pán kolega, chcem poďakovať aj za to vystúpenie, lebo tá vidiecka zamestnanosť u nás na Slovensku je veľmi dôležitá a prioritná. Stále Slovensko je agrárnou krajinou. Veľmi správne si to povedal, prečo ľudí z vidieka, gazdov našich vyháňame do automobiliek? Je to nezmysel. Je to nezmysel. Slovenský človek má predovšetkým vzťah k pôde, k poliam, k lesom. My tohoto človeka z vidieka vyháňame nasilu do neprirodzeného prostredia – do automobiliek, kam nepatria tí ľudia. Tak ako si povedal, aj mňa to veľmi mrzí, táto vec, že sa plytvá potravinami. My nieže máme nedostatok potravín, áno, nie sme sebestačná krajina. Na jednej strane je to na úrovni nejakých 38 %, kde potraviny dorábame svoje vlastné, a na druhej strane 100 kg potravín na jedného občana my vyhodíme ročne. To je čosi nehorázne. Pápež František istého času, a je to už pár rokov dozadu, čo povedal takúto vetu, s ňou sa stotožňujem plne: „Ten, kto plytvá potravinami, teda ich vyhadzuje, okráda chudobných.“. A nehovoriac, aké to má neblahé následky aj na životné prostredie. My potom darmo budeme plakať, že tuná naša planéta neni schopná uživiť viac ako 10 miliárd ľudí, to je blud. Je schopná. Ale aby sme šetrne a hospodárne narábali my s Božími darmi, ktoré Boh nám takto veľkoryso dáva.
Paška, Pavol, predseda NR SR (2013-09-03):
(Hlasovanie.) 140 prítomných, 49 za, 80 proti, 9 sa zdržalo, 2 nehlasovali. Návrh sme neschválili. Pán poslanec Zajac uvedie v prvom čítaní hlasovanie o návrhu pánov poslancov Matoviča a Hraška na vydanie zákona o voľbách do orgánov samosprávnych krajov, tlač 581. (Hlasovanie o bode prerokovanom na 21. schôdzi NR SR, a to o návrhu poslancov Národnej rady Slovenskej republiky Igora Matoviča a Igora Hraška na vydanie zákona, ktorým sa mení a dopĺňa zákon č. 303/2001 Z. z. o voľbách do orgánov samosprávnych krajov a o doplnení Občianskeho súdneho poriadku v znení neskorších predpisov , tlač 581.)
Brixi, Otto, poslanec NR SR (2015-12-11):
Ďakujem, pán predseda. Budem len taký profesionálny a vecný, lebo však s pani podpredsedníčkou sa nejakú chvíľu už poznám, ale ono je to tak, že tá kvalita tých príspevkov a tých prejavov sa meria práve tým, koľko faktických poznámok na vás je a ja som nechcel, aby ste v tomto peknom čase obstáli tak, že na vás nezareaguje vôbec nikto, lebo zjavne si z toho nemohol nikto nič dobré zobrať. Ale fakt je ten, pani kolegyňa, že to, čo ste tu povedali, bolo absolútne bezobsažné, či už voči ministerstvu, ministrovi, téme, o ktorej tu dnes hovoríme, a dokonca i čomkoľvek, čo ste indikovali pro futuro, že by mohlo byť ako téma pre túto krajinu podstatné. Nejakých 120 káuz, 120 tém, prosím vás, pani kolegyňa, kto robí, robí aj chyby a v každom rezorte, v každej inštitúcii, kde sa reálne robí, sa môže vyskytnúť aj ľudské, aj personálne zlyhanie, za ktoré nikto z ľudí, ktorí tu mnohokrát sedia, reálne nemôžu. Ja viem, že v OĽaNE, v Obyčajných ľuďoch je mnoho ľudí, ktorí neriadili ešte ani školskú družinu, a tak je veľmi ťažké od nich očakávať, aby prevzali zodpovednosť za svoje skutky, za svoje činy a, nedajbože, za riadenie štátu. Ale, žiaľbohu, vás chcem poprosiť, skúsme nedehonestovať ľudí, ktorí sa reálne o niečo snažia, ja som nepočul ešte ani zo strany vás, ani zo strany vašich kolegov dnes jednu pozitívnu vec na adresu ministerstva životného prostredia. A verte mi, keď chodíte do terénu, čím sa chválite, že tých vecí bolo na Slovensku urobené tisíce. Ďakujem.
Bugár, Béla, podpredseda NR SR (2016-04-20):
Ďalej v rozprave vystúpi pani poslankyňa Pčolinská. Nech sa páči, máte slovo.
Hrnčiar, Andrej, podpredseda NR SR (2019-06-27):
Otázka č. 6, pán poslanec Ján Marosz sa pýta ministra dopravy a výstavby Slovenskej republiky Árpáda Érseka: „Vážený pán minister, aké opatrenie plánujete prijať v súvislosti s dlhými čakacími lehotami na STK po celom Slovensku?“
P. Paška, predseda NR SR: (2008-05-15):
(Hlasovanie.) 139 prítomných, 137 za, 1 sa zdržal, 1 nehlasoval. Konštatujem, že sme v treťom čítaní . Otváram rozpravu. Pýtam sa, či má niekto záujem. Nie. Vyhlasujem rozpravu za skončenú. Budeme, pán spravodajca, hlasovať.
B. Bugár, podpredseda NR SR: (2003-10-30):
Pán poslanec Číž, procedurálny návrh sa začína podaním procedurálneho návrhu. Nech sa páči.
P. Paška, predseda NR SR: (2007-07-03):
(Hlasovanie.) 139 prítomných, 56 za, 78 proti, 5 sa zdržalo. Ani tento návrh, návrh pána poslanca Fronca, sme neprijali. Ďalej.
Glváč, Martin, podpredseda NR SR (2017-06-20):
S faktickými poznámkami šiesti poslanci. Ukončujem možnosť prihlásiť sa. Nech sa páči, pani poslankyňa Remišová.
Kaliňák, Robert, poslanec NR SR (2011-03-30):
Chcem povedať niečo v podobnom duchu. Ústavnoprávny výbor má riešiť veci, keď je nejasný výklad nejakého predpisu, konkrétne najviac rokovacieho. Tu bol zákon prerokovaný a riadne schválený a riadne odhlasovaný. Ja viem, za čo som hlasoval. A viem presne, ako som hlasoval. Neviem, o čom by chcel ústavnoprávny výbor hovoriť, iba o tom, že máte proste vo svojich radoch proste ľudí, ktorí sa svojej práci nevenujú, venujú sa niečomu úplne inému. A rovnako tak platí, že proste zákony, ktoré neustále sa pred hlasovaním upravujú, po hlasovaní, cez hlasovanie, kedykoľvek, vám proste poriadok a stabilita vôbec nič nehovorí. Čiže vás pekne poprosím, ja ako poslanec Národnej rady som hlasoval, vedel som, o čom hlasujem, a vedel som presne, ako hlasujem, ak to niekto nevie, nech si zloží mandát a nech sa ide venovať nejakej inej práci. (Potlesk.)
Lipšic, Daniel, poslanec NR SR (2015-12-02):
Ďakujem, pani predsedajúca, je to posledný z návrhov zákonov v balíčku podpory mladých rodín s deťmi a cieľom návrhu je zabezpečiť tri základné zmeny v poskytovaní zdravotnej starostlivosti pre osoby do dovŕšenia jedenásteho, resp. osemnásteho roku veku, a to možnosť návštev v domácom prostredí chorého dieťaťa, ak to jeho zdravotný stav vyžaduje, potom plánovanú zdravotnú starostlivosť pre deti do troch rokov, pardon, pre deti do troch mesiacov, to znamená, že priorizovať pri zdravotnej starostlivosti, plánovanej zdravotnej starostlivosti práve detí, a po tretie jednoduché a rýchle vybavenie liečby v zahraničí pre deti, pokiaľ nie je možná liečba na Slovensku. Myslím si, že preferencia detí v zdravotnej starostlivosti môže výrazne pomôcť mladým rodinám, ktoré sa často, žiaľ, stretávajú alebo dochádzajú do kontaktu s naším zdravotníctvom kvôli zdravotnému stavu svojich detí, a táto úprava by mohla sčasti tento kontakt a túto interakciu vylepšiť. Ďakujem, pani predsedajúca.
Laššáková, Jana, podpredsedníčka NR SR (2012-11-29):
Nech sa páči, pán poslanec Brocka s faktickou poznámkou.
Zmajkovičová, Renáta, podpredsedníčka NR SR (2012-05-03):
Ďakujem. Pán poslanec Blaha.
Hrnčiar, Andrej, podpredseda NR SR (2017-09-13):
Pán poslanec.
Lehotský, Tomáš, poslanec NR SR (2021-09-24):
Ďakujem veľmi pekne za slovo. Vážený pán predseda, vážené panie poslankyne, vážení páni poslanci, v súlade s § 73 zákona o rokovacom poriadku som bol určený predsedom výboru za spravodajcu k uvedenému návrhu zákona. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali: Výbor Národnej rady Slovenskej republiky pre financie a rozpočet, Ústavnoprávny výbor Národnej rady Slovenskej republiky. Za gestorský výbor navrhujem Výbor Národnej rady Slovenskej republiky pre financie a rozpočet. Zároveň odporúčam, aby výbory prerokovali do 30 dní a gestorský výbor do 32 dní od jeho prerokovania v prvom čítaní na schôdzi Národnej rady Slovenskej republiky. Pán predsedajúci, prosím, otvorte rozpravu k uvedenému návrhu zákona.
P. Hrušovský, predseda NR SR: (2004-05-26):
(Hlasovanie.) Prítomných je 143 poslancov, za 129 hlasovalo, zdržali sa 14. Konštatujem, že návrh sme schválili. Teraz pristúpime k poslednému prerokúvanému zákonu, ktorým je návrh skupiny poslancov Národnej rady Slovenskej republiky na vydanie ústavného zákona o ochrane verejného záujmu pri výkone funkcií verejných funkcionárov , ktorý prerokúvame ako tlač 547. Poprosím teraz pána poslanca Alexeja Ivanka, aby z poverenia gestorského výboru predložil návrhy na hlasovanie o jednotlivých bodoch zo spoločnej správy, ako aj o návrhoch, ktoré predniesli poslanci v rozprave. Nech sa páči, pán poslanec Ivanko. A. Ivanko, poslanec: Ďakujem, pán predseda, za slovo. Poprosím vás, pán predseda, aby ste dali hlasovať o pozmeňujúcich a doplňujúcich návrhoch, tak ako sú uvedené v spoločnej správe, a to nasledovne. Spoločne o bodoch 1, 2, 3, 4, 6, 7, 8 a 9 s návrhom gestorského výboru schváliť ich.
Ledecký, Vladimír, poslanec NR SR (2022-10-04):
... ako silne táto prizvaná osoba celý proces môže ovplyvňovať. Navyše na tej druhej strane, keďže sociálne služby sú podfinancované, tak ten, ten riaditeľ toho domova alebo poskytovateľ tejto služby nemá právo tak silne sa brániť. Ďalej sme zadefinovali, že keďže táto sociálna inšpekcia má silnú právomoc pri, samozrejme, veľkých podozreniach vniknúť aj do obydlia, kde sa táto sociálna služba poskytuje nejak v rozpore so všetkými pravidlami, tak sme zadefinovali, že je to výnimočný a špecifický prostriedok, aby, aby sa nestal, aby sa nestal normou. Takisto veľké výhrady boli k tomu, že keď sa nájdu nejaké zistenia v tom procese, v procese dohadovania a nejakej efektívnej a účelnej nápravy týchto zistených nedostatkov, aby títo prijímatelia neboli šikanovaní, tak to sa takisto v tomto pozmeňovacom návrhu jasne zadefinovalo, takže táto obava nemusí byť. Vážený pán predsedajúci, v zmysle rokovacieho poriadku teraz pristúpim k doslovnému predneseniu pozmeňujúceho návrhu.
Hrnčiar, Andrej, podpredseda NR SR (2019-09-12):
Prosím, prezentujme sa a hlasujeme. (Hlasovanie.) Prítomných 136, za 114, proti 7, zdržalo sa 15. Konštatujem, že Národná rada schválila navrhované uznesenie. Teraz budeme hlasovať o bode 40 schváleného programu, ktorým je druhé čítanie o vládnom návrhu zákona, ktorým sa mení a dopĺňa Zákonník práce, tlač 1515. Dávam slovo spoločnej spravodajkyni z výboru pre sociálne veci poslankyni Magdaléne Kuciaňovej, aby hlasovanie uvádzala. (Reakcie z pléna.) Mali sme hlasovať o tlači 1562, informácia o vydaných aproximačných nariadeniach vlády. (Reakcie z pléna.) Môžte to vrátiť? (Ruch v sále. Krátka pauza.) Dobre. Takže síce to nemám v papieroch, ale pôjdem podľa programu, ktorý sme prerokovali, čiže bod 38 programu, návrh na vyslovenie súhlasu Národnej rady Slovenskej republiky s Protokolom č. 16 k Dohovoru o ochrane ľudských práv a základných slobôd, tlač 1601. Nech sa páči, spravodajca bude člen gestorského ústavnoprávneho výboru... (Reakcie z pléna.) Aha, takže spravodajca včera požiadal, že (reakcia z pléna), teda dnes požiadal, že hlasovanie bude zajtra. (Reakcie z pléna.) Dobre, poprosím vás, upokojte sa. Čiže hlasovanie bude zajtra, spravodajca požiadal, aby bolo hlasovanie zajtra. Takže budeme hlasovať o bode 40 schváleného programu, ktorým je druhé čítanie o vládnom návrhu zákona, ktorým sa mení a dopĺňa Zákonník práce, tlač 1515. Nech sa páči, pani poslankyňa Kuciaňová, uvádzajte hlasovanie. (Ruch v sále.) (Hlasovanie o vládnom návrhu zákona, ktorým sa mení a dopĺňa zákon č. 311/2001 Z. z. Zákonník práce v znení neskorších predpisov a ktorým sa menia a dopĺňajú niektoré zákony , tlač 1515.)
Laššáková, Jana, podpredsedníčka NR SR (2014-12-03):
Vyhlasujem všeobecnú rozpravu za skončenú. Chcete, pani navrhovateľka, zaujať stanovisko? Nie. Pán spravodajca? Nie. Prerušujem rokovanie o tomto bode programu. Nasleduje druhé čítanie o zákone z 21. októbra 2014, ktorým sa mení a dopĺňa zákon č. 513/1991 Zb. Obchodný zákonník v znení neskorších predpisov a ktorým sa menia a dopĺňajú niektoré zákony, vrátenom prezidentom Slovenskej republiky na opätovné prerokovanie Národnou radou Slovenskej republiky . Materiál je uverejnený ako tlač 1313. Dávam slovo spravodajcovi z ústavnoprávneho výboru poslancovi Antonínovi Cicoňovi a prosím ho, aby informoval Národnú radu o výsledku prerokovania vráteného zákona vo výbore. Nech sa páči, pán spravodajca.
Vons, Peter, poslanec NR SR (2021-06-30):
Áno. Ide o to, že bolo po... povedané, že prečo tuná, ja neviem, je 90 % na táto. No samozrejme, veď tuná je jedna tlačovka za druhou, kde sa, samozrejme, stále rozpráva to isté dookola. Takže ja ďakujem za to, že táto schôdza tuná je, pretože ešte počas nej sa mnohé dozvie... (Prerušenie vystúpenia časomerom.)
Sulík, Richard, predseda NR SR (2010-12-01):
Prosím, hlasujte teraz o skrátení lehoty. (Hlasovanie.) Prítomných 146 poslancov, hlasovalo 83 za, 3 boli proti, 58 sa zdržali, 2 nehlasovali. Tento návrh sme schválili.
Jurinová, Erika, podpredsedníčka NR SR (2013-12-03):
Vážené panie poslankyne, vážení páni poslanci, pokračujeme v popoludňajšom rokovaní piateho dňa 27. schôdze Národnej rady Slovenskej republiky podľa odhlasovaného doplnenia programu prerokovávaním správy o aktuálnom stave šetrenia kauzy Gorila . Správa má tlač 606 a správa výboru má tlač 606a. Prosím podpredsedu vlády a ministra vnútra Slovenskej republiky Roberta Kaliňáka, aby správu uviedol. Týmto zároveň prosím pána ministra, aby sa do sály aj dostavil. Vyhlasujem krátku prestávku do príchodu pána ministra. (Krátka prestávka.) (Po prestávke.) Nech sa páči, pán minister, máte slovo, môžete uviesť správu.
Kamenický, Ladislav, poslanec NR SR (2017-06-19):
Ďakujem. Pán poslanec Krajniak, ja som si vypočul to, čo ste nám tu hovorili, a ja mám silný pocit, že vy sa stávate väčším socialistom ako my. Chcel by som to vysvetliť. Lebo to, čo hovoríte, by mne tak, aký máte názor napríklad na veľmi silnú progresívnu daň, keď to, čo hovoríte, hovoríte? Hovoríte tu len o monopoloch, ako zdaňme monopoly! A čo potom? Zvýšime tie príjmy obyvateľov spôsobom, že im rozdáme platy, lebo máme tu verejnú správu, máme tu príjmy bežných ľudí. Čiže ak mne z toho vychádza to, čo ste tu prezentovali, že nebavme sa o rovnej dani, a už vôbec nie o tom, že o nejakej zníženej, ale bavme sa o, povedzme, o nižšej daňovej sadzbe pre chudobných a oveľa vyšších niekoľkých sadzbách pre bohatých, aby sa prerozdeľovanie, ten dopad prerozdeľovania nejakým spôsobom zmiernil. Ja viem, že toto je celosvetový problém, to nie je len problém Slovenska, hej. Čiže, no a čo sa týka toho Data Mailingu, ktorý ste spomínali, tak to je to, čo robí finančná správa. Akože v podstate, keď zoberieme dnes ten systém, systém, ktorý porovnáva tie vstupy na základe toho – jak sa to volá? – kontrolného výkazu pre DPH, to je presne o tom, o čom sa bavíme. Možnože existujú nejaké dokonalejšie softvéry. Neviem, nepoznám belgický softvér, ale som presvedčený, že to, čo robí finančná správa, v mnohom dnes dokáže odhaľovať tie veľké karuselové podvody a že ten výskyt je stále menší a menší. A to, čo sa stávalo v minulosti, ja pevne verím, že tieto systémy, ktoré máme, dokážu vyriešiť. Neviem, tá účinnosť, môžme sa o nej baviť a môžme sa baviť o tom, že či neexistujú iné, lepšie systémy. Ďakujem.
Šuca, Peter, poslanec NR SR (2018-05-09):
Ďakujem pekne za slovo. Vážený pán predsedajúci, vážená pani ministerka, ctené panie poslankyne, páni poslanci, v súlade s § 73 zákona o rokovacom poriadku som bol určený predsedom Výboru Národnej rady slovenskej, pardon, predsedom Výboru Národnej rady pre obranu a bezpečnosť za spravodajcu k návrhu uvedeného zákona, tlač 941. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali Ústavnoprávny výbor Národnej rady Slovenskej republiky, Výbor Národnej rady Slovenskej republiky pre financie a rozpočet, Výbor Národnej rady Slovenskej republiky pre sociálne veci a Výbor Národnej rady Slovenskej republiky pre obranu a bezpečnosť. Za gestorský výbor navrhujem Výbor Národnej rady pre obranu a bezpečnosť. Odporúčam, aby predmetný návrh zákona výbory prerokovali do 30 dní a v gestorskom výbore do 32 dní od prerokovania návrhu zákona v Národnej rade Slovenskej republiky v prvom čítaní. Pán predseda, otvorte, prosím, rozpravu k predmetnému bodu rokovania.
Poliačik, Martin, poslanec NR SR (2019-04-03):
Ďakujem. Vážený, dúfajme, dosluhujúci predseda Národnej rady, vážené dámy, vážení páni. (Prerušenie vystúpenia predsedajúcim.)
Žiga, Peter, poslanec NR SR (2020-07-07):
Ďakujem pekne. Pán minister Sulík, ja, ešte sme v zásade len pri rokovaní o skrátenom legislatívnom konaní, a už je tu z toho tak celkom zaujímavá výmena názorov. Som zvedavý, aké to bude pri samotnom merite zákona. Ja sa vrátim presne k tomu, o čom rokujeme, to znamená skrátené legislatívne konanie. A znova sa vrátim a odcitujem niekoľko vecí, ktoré, ktoré navrhujete v rámci toho zákona, a prečo by malo ísť na skrátené. Vidím, že chcete k tým trinástym dôchodkom. (Reakcie z pléna.) Mám tu kolegov, ktorí sú väčší odborníci na trináste dôchodky a predrečníci už povedali všetky argumenty, ktoré mali povedať. Ale, pán minister, povedzte mi, že čo je dôvodom na skrátené legislatívne konanie, aby v predajniach už nebolo povinné vystavovať vzor pokladničného dokladu z e-kasy alebo aby sa rušila pokuta, keď firma štátu neoznámi, že má voľné pracovné miesto, alebo ak majiteľ reštaurácie a barov si bude môcť sám určiť, či dovolí zákazníkovi zobrať so sebou mačku alebo psa? Toto naozaj nie je dôvod na skrátené legislatívne konanie. Ďakujem pekne.
Laššáková, Jana, podpredsedníčka NR SR (2014-05-16):
Príjemné dobré ráno, vážení páni poslanci. Otváram štvrtý rokovací deň 35. schôdze Národnej rady Slovenskej republiky. Na dnešnom rokovacom dni o ospravedlnenie požiadali páni poslanci: Gabriel Csicsai, Juraj Droba, Milan Géci, Ján Hudacký, Stanislav Kubánek, Daniel Lipšic, Ľuboš Martinák, Viera Mazúrová, Lucia Nicholsonová a Richard Vašečka. Pristúpime k druhému čítaniu o vládnom návrhu zákona, ktorým sa mení a dopĺňa zákon č. 326/2005 Z. z. o lesoch v znení neskorších predpisov a ktorým sa menia a dopĺňajú niektoré zákony . Vládny návrh zákona má parlamentnú tlač 724, spoločná správa výborov má tlač 724a. Poprosím ministra pôdohospodárstva a rozvoja vidieka Ľubomíra Jahnátka, aby vládny návrh zákona odôvodnil. Viem, že pán minister je tu, takže, pán minister, poprosím vás o odôvodnenie návrhu zákona. Nech sa páči, pán minister, máte slovo.
Zmajkovičová, Renáta, podpredsedníčka NR SR (2012-05-11):
S faktickými poznámkami dvaja poslanci. Poprosím pána poslanca Kolesíka. Nech sa páči, máte slovo.
P. Hrušovský, predseda NR SR: (2003-10-31):
Nech sa páči, pán poslanec Vážny.
Zemanová, Anna, poslankyňa NR SR (2017-09-13):
Ďakujem pekne za slovo. Pani kolegyňa, ja by som sa chcela vás opýtať, že čo vás vedie k tomu, aby ste predložili tento pozmeňovací návrh. Ja vám aj možno poviem, čo vás k tomu vedie. Vedie vás to k tomu, aby ste vlastne zamedzili informácii ľuďom, ktorí chcete, aby sa nezúčastnili toho správneho konania. Pretože váš pozmeňujúci návrh hovorí, že na úradnej tabuli alebo internetovej stránke. To znamená, zavádzate zase tzv. nástenkový systém zverejňovania správnych konaní vo veciach konania orgánu ochrany prírody. Nemáte pravdu, čo sa týka obcí, ktoré nemajú internet, pretože čo sa týka orgánu ochrany prírody, je to prenesený výkon štátnej správy v niektorých veciach na obce, to je pravda, avšak malé obce, ktoré tento výkon nevedia robiť, majú spoločnú úradovňu a zverejňuje to na svojej internetovej stránke ten orgán ochrany prírody. To znamená, nie tá malá obec, ale ten, ktorý je spoločným úradom, a väčšinou to sú nejaké väčšie obce, ktoré už internetovú stránku majú. Čiže váš návrh, keby tam bolo „úradnej tabuli a internetovej stránke“, nemám ani pol slova. Ale vy chcete vlastne vylúčiť možnosť, aby to bolo na internetovej stránke. To znamená, ľudia budú musieť behať po papierových úradných tabuliach, aby vlastne tam nebodaj nebol nejaký výrub zverejnený. Vás sa, pani, pani primátorka, sa opýtam, pozerám si vašu stránku, hovoríte, aké to tam máte skvelé, možno áno, v najbližšom výjazde sa pôjdem pozrieť, navštívim mesto Humenné, ale pasport zelene nemáte. Som si ho, teda aspoň zverejnený na internete ho nemáte, takže je to jeden z dokumentov, ktorý ste povinná mať ako mesto v rámci starostlivosti o zeleň.
Blanár, Juraj, podpredseda NR SR (2022-09-21):
Vážené panie poslankyne, páni poslanci, prerušujem rokovanie Národnej rady. Budeme pokračovať po obedňajšej prestávke o 14.00 hodine. Prajem vám dobrú chuť. (Prerušenie rokovania o 11.59 hodine.) (Pokračovanie rokovania o 14.00 hodine.)
Matovič, Igor, poslanec NR SR (2011-09-14):
Pán poslanec Rafaj, aby ste nežiarlili na poslancov strany SMER, že im som svoju faktickú venoval a vám nie, tak aj vám nezostanem nič dlžný. Dovolím si vás citovať, smrtiace rany a údery pod pás uštedril štát alebo táto koalícia mladým ľuďom, stavebnému sporeniu týmto návrhom zákona. Smrtiace rany a údery pod pás mladým ľuďom a stavebnému sporeniu uštedrila strana SNS, Slovenská národná strana. Svojimi odpornými, špinavými kšeftami, ktoré páchala v minulom volebnom období. Iba taký jeden kšeft teda vám spomeniem, im som spomenul všetky štyri, emisný tender, škoda plus-mínus 10 mld. korún. Za týchto 10 mld. korún tridsať ďalších rokov by stavebné sporenie mohlo bežať v systéme takom, v akom beží a vôbec by sme nemuseli nič meniť, ak by ste tento jeden odporný, špinavý kšeft nespáchali. Poprosím vás, vášmu pánovi predsedovi, ktorý sa tu nenachádza, odkážte mu, nech skúsi nasmerovať späť nejako tieto peniažky do štátneho rozpočtu. Na ďalších tridsať rokov budeme mať peniaze, aby sme nemuseli ani chlp, ani písmenko, na stavebnom sporení nič meniť. Potom ste povedali, že štát stratil morálne právo na takéto zásahy. Nie, SNS stratila morálne právo svojím pôsobením a svojimi odpornými špinavými kšeftami na akékoľvek vyjadrovanie sa ku krokom, ktorými naprávame škody, ktoré vy ste napáchali. My takto bolestivo musíme šetriť peniaze, ktoré vy ste nasmerovali správnym smerom.
Bugár, Béla, podpredseda NR SR (2017-02-02):
Námietka. Nech sa páči, prezentujme sa a hlasujme o námietke. (Hlasovanie.) Prítomných 143 poslancov, za 50, proti 65, zdržalo sa 27 poslancov, 1 nehlasoval. Námietka bola odmietnutá. Nech sa páči.
Jurinová, Erika, podpredsedníčka NR SR (2013-05-28):
Na vaše vystúpenie, pán poslanec, registrujem jednu faktickú poznámku. Uzatváram možnosť prihlásiť sa. Nech sa páči, pán poslanec Osuský.
P. Hrušovský, predseda NR SR: (2004-12-02):
Poprosím vás teraz, pán minister, aby ste odpovedali na otázku pána poslanca Horvátha, ktorý sa pýta pána ministra školstva: „Pán minister, prečo akreditačná komisia nechce – neudeľuje akreditácie súkromným vysokým školám?“ Nech sa páči, máte slovo.
Laššáková, Jana, podpredsedníčka NR SR (2013-03-19):
Pani poslankyňa, poprosím vás.
J. Ďuračka, poslanec: (2008-10-24):
Uvedený návrh zákona bol doručený poslancom Národnej rady Slovenskej republiky v stanovenej lehote. Predseda Národnej rady Slovenskej republiky posúdil uvedený návrh podľa § 70 ods. 1 zákona Národnej rady Slovenskej republiky o rokovacom poriadku a podľa legislatívnych pravidiel zaradil ho na rokovanie dnešnej schôdze Národnej rady. Ako spravodajca v prvom čítaní si osvojujem stanovisko, že predmetný návrh spĺňa z formálno-právnej stránky všetky náležitosti návrhu zákona uvedené v § 67 a 68 zákona Národnej rady Slovenskej republiky o rokovacom poriadku Národnej rady, ako i náležitosti uvedené v legislatívnych pravidlách. Z hľadiska vecného zastávam stanovisko, že predložený návrh zákona rieši závažnú problematiku. Pani predsedajúca, prosím, otvorte rozpravu.
Blaha, Ľuboš, podpredseda NR SR (2024-01-19):
S procedurálnym návrhom sa prihlásila pani poslankyňa Zuzana Mesterová, nech sa páči.
Hrnko, Anton, poslanec NR SR (2016-04-28):
Ďakujem, pán predsedajúci. Prosím členov výboru pre obranu a bezpečnosť, aby o 12.05 hod. sa dostavili na rokovanie výboru. Podotýkam, že je to vyhradené rokovanie, a aby si svoje inštrumenty ako telefóny a nahrávacie zariadenia nechali v skrinkách pred vchodom do výboru. Ďakujem.
Svrček, Miloš, poslanec NR SR (2023-06-27):
Ja sa taktiež pripájam k poslancom, ktorí ti ďakujú a som veľmi rád, že v tomto pléne sú poslanci, ktorí pochopili význam tohto zákona, že to nie je len o rozprave, ale pochopení, že o čom tu diskutujeme. A myslím si, že je to veľmi dôležitá, dôležitá vec na to, aby sme podporili možno väčšiu diskusiu aj v priestoroch škôl, v školskom prostredí a zapojenie rodičov do tejto témy. Takže ešte raz ďakujem.
Jurinová, Erika, podpredsedníčka NR SR (2012-12-13):
Nech sa páči, pán minister.
Hrnčiar, Andrej, podpredseda NR SR (2018-09-18):
Dávam slovo spravodajkyni, ktorú určil navrhnutý gestorský výbor pre sociálne veci, poslankyni Soni Gaborčákovej.
Blaha, Ľuboš, podpredseda NR SR (2024-05-15):
Pán poslanec Martin Šmilňák.
P. Hrušovský, predseda NR SR: (2003-12-04):
Teraz poprosím pána ministra Kaníka, aby odpovedal na otázku pani poslankyne Bollovej, ktorá sa vás pýta: „Pán minister, zvýšenie dôchodkov o cca 246 Sk ste navrhli od 1. 2. 2004 brané do úvahy, že platby za energie budú uhrádzané za január až vo februári. Poraďte, prosím, dôchodcom ako finančne zvládnuť zvýšenie cien tovarov dennej potreby, ktoré je avizované od 1. 1. 2004 a z čoho hradia platby za energie vo februári, ak zvýšenie nákladov na rozpočet rodín sa predpokladá minimálne 3-krát vyšší ako zvýšenie dôchodkov o 246 Sk.“ Pán minister, nech sa páči, odpovedajte.
Bugár, Béla, podpredseda NR SR (2019-10-15):
Takže budeme pokračovať. Pán predseda výboru prednesie stanovisko gestorského výboru a takisto aj spravodajskú správu podá z rokovaní jednotlivých výborov. Nech sa páči, pán predseda Jarjabek, predseda výboru, máte slovo.
S. Janiš, poslanec: (2003-09-17):
Z. Martináková, podpredsedníčka NR SR: Prosím, hlasujeme o tomto návrhu. (Hlasovanie.) Prítomných 124 poslancov, za návrh hlasovalo 86, proti 13 poslancov, zdržalo sa 25. Návrh sme schválili. Pán poslanec Ľubomír Vážny z výboru pre hospodárstvo, privatizáciu a podnikanie uvedie hlasovanie o vládnom návrhu zákona, ktorým sa mení a dopĺňa zákon č. 135/1961 Zb. o pozemných komunikáciách (cestný zákon) v znení neskorších predpisov (tlač 377). Nech sa páči, pán poslanec.
Števulová, Zuzana, poslankyňa NR SR (2024-01-17):
Ďakujem. Tamara, ďakujem ti za výborný príspevok, tiež som s napätím čakala, ako sa mu budeš venovať a akým spôsobom uchopíš práve tému ochrany životného prostredia a environmentálnej kriminality. Veľmi správne si poukázala znova a opätovne na to, že tento zákon je predkladaný v skrátenom legislatívnom konaní a práve v tej súvislosti so životným prostredím mi to príde obzvlášť dôležité, pretože dôvodová správa k tomuto návrhu v podstate tvrdí v tej doložke, že ten, tá novela nebude mať dopad na životné prostredie. Ja mám v živej pamäti vlastne vystúpenie pána ministra Suska minulý týždeň, ktorý to vlastne, myslím, že počas toho svojho prejavu v rozprave zhodnotil tak, že si to nejako nevšimli a že teda odborníci, ktorí sú na životné prostredie, im neavizovali taký problém a že teda budú pripravovať nejaké zlepšenia teda tejto novely. Ale to mi príde prosto absurdné a nedostatočné, pretože keby tento zákon išiel riadnym legislatívnym konaním, tak jednak by sa tam museli ukázať a vyznačiť tie vplyvy na životné prostredie, a jednak by sa práve na toto, že vlastne ak by táto škodlivá novela bola len v tejto časti prijatá, tak by sa to tu stalo eldorádom pytliakov, bolo bývalo poukázalo a nemuseli by sme to riešiť vlastne priamo tu v parlamente a budeme tu určite budúci týždeň, alebo kedy to príde na rad, zase svedkom chaotického opravovania týchto ustanovení, ktoré sa týkajú teda envirokriminality, a bohvieako to teda nakoniec aj dopadne, či potom ešte zase o pár mesiacov nebudeme zase opravovať opravené, lebo v tom zmätku a v tom chaose a v tej rýchlosti sa to nestihne. Čiže ak by táto vládna koalícia mala pre jednu zásadnú vec tú novelu stiahnuť, za mňa by to určite bolo práve životné prostredie. Ďakujem ti.
Kišš, Štefan, poslanec NR SR (2023-12-13):
Ďakujem pekne. Ja som si včera odsedel túto rozpravu tu. Viacerí moji kolegovia a kolegyne boli na, na protestoch, ktoré sme organizovali. Väčšina poslancov SMER-u už boli doma alebo neviem kde a diskutovali sme tu. A bol som prihlásený s taktickou poznámkou a som si povedal, že konečne sa rozprávame o zdravotníctve. V tom lex konsolidácia je toľko, je toľko problémov a toľko zásadných otázok, že ani v mojom vystúpení, ktoré bolo 20-minútové, som si nenašiel čas na druhú najväčšiu rozpočtovú položku v štáte, ktorou je zdravotníctvo, ale tešil som sa, že konečne kolegovia, ktorí vystupovali v zdravotníctve, že môžeme o tom začať diskutovať. No a dnes ráno som išiel na európsky výbor sa pozrieť, pretože mal rokovať o rozpočte. Ten bol, samozrejme, expresným spôsobom schválený. Zatiaľ čo plénum rokovalo, mne prepadla faktická poznámka, ako povedali kolegovia a teda tento príbeh poznáte. Mne to príde veľmi zvláštne, keď použijem taký veľmi diplomatický jazyk. Nerozumiem, prečo by sme sa mali takto k sebe tuto v parlamente správať a teda vyzývam na normálnu slušnú diskusiu, ktorá sa podľa mňa patrí, ktorú sa patrí mať v normálnej civilizovanej krajine. A, ale poviem vám, že v tomto celom marazme, teda k zdravotníctvu sa už teraz nedostanem, ale ešte budú vystupovať niektorí kolegovia, sme svedkami únosu štátu. Uvidíme to o chvíľu aj pri, pri ďalšej tlači, ktorú budeme prerokovávať. Ale poviem vám jedno, že je vidieť, že sa boja. Pán premiér Fico dnes na európskom výbore niečo splietal zase o ´Sorosoch´ a neviem akože o čom. Akože to takto má vyzerať diskusia v parlamente? Prepáčte, je to, je to trápne. (Potlesk.)
Viskupič, Marián, poslanec NR SR (2020-12-01):
Ďakujem pekne. Začnem, pán kolega Fico, treba pozerať, čo sa týka, čo sa týka rekreačných poukazov, tam práve že žiadna zmena nenastane, takže nelikvidujeme ani turistický ruch. Ako som aj povedal v rozprave, že nepovažujeme to síce za systémové riešenie, ale v danej situácii je dobré, aby zostal aktuálne navrhovaný stav, to znamená, áno, v spoločnej správe ten návrh bol a teraz vlastne týmto pozmeňovákom ho teda vlastne odtiaľ dávame preč, takže tuto sa nič nemení. A takisto – ešte stihnem asi reagovať na, na daňový bonus – to je robené spolu s obedmi zadarmo a celé, celé vlastne teda zrušenie obedov, plošné zrušenie obedov zadarmo a zvýšenie daňového bonusu je rozpočtovo neutrálne. Ak sa ideme baviť o 50 eurách zvýšenia daňového základu pri kúpeľníckom poukaze, čo v horizonte roka a jedného daňovníka znamenalo asi 9,50 zvýšenia jeho príjmov, tak si myslím, pán kolega, že tie papiere a, a tá účtovníčka a vôbec toto celé, nezmyselnosť systému, a to jeho pokrivenie, ktoré sa robilo na konci minulého volebného obdobia, je ďaleko viac presahujúce a, a kaziace systém než to, že to teraz rušíme. Takže toľko, toľko ku tým kúpeľným poukazom a, a to je asi všetko. Ďakujem pekne.
Cmorej, Peter, poslanec NR SR (2020-09-17):
Ďakujem pekne za slovo. Ja by som rád ocenil pána ministra a jeho tím a vyjadril potešenie, že spolu s touto novelou sa pozmeňovacím návrhom, ktorý je obsiahnutý v spoločnej správe výborov a ktorý, dúfam, dnes schválime, odstraňujú dve komplikácie. Dá sa povedať byrokratické záťaže, ktoré dodnes mali vďaka tomuto AML zákonu naši podnikatelia. Ide o dve nenápadné zmeny. A to konkrétne o precizovanie, že nie každý organizačný a ekonomický poradca je automaticky povinnou osobou podľa AML zákona, ale všetky povinnosti vrátane všetkých smerníc a plánov sa na neho vzťahujú, až keď vykonáva konkrétne činnosti, ktoré sa považujú za rizikové. Tou druhou zmenou je, že rozsiahlejšiu identifikáciu konečného užívateľa výhod bude musieť povinný subjekt vykonať iba vtedy, ak na základe hodnotenia rizík existuje riziko legalizácie alebo financovania terorizmu. Nie ako doteraz, kedy zákon hovoril, že pri identifikácii konečného užívateľa výhod sa povinná osoba nikdy nemôže spoľahnúť iba na verejné registre. Rád by som menovite poďakoval pánovi Kriškovi z odboru legislatívy ministerstva vnútra, ktorý to celé zastrešil, pánovi Rovnému z kancelárie ministra a, samozrejme, pánovi ministrovi, že to umožnil. Takto si predstavujem ukážkovú koaličnú spoluprácu a pevne dúfam, že takýchto pozitívnych zmien sa nám podarí urobiť aj podstatne viacej. A takisto Mariánovi Viskupičovi, ktorý to predložil ako pozmeňovací návrh. Ďakujem pekne.
Ďuriš Nicholsonová, Lucia, podpredsedníčka NR SR (2016-10-25):
S reakciou na faktické poznámky pán poslanec Farkašovský.
Laššáková, Jana, podpredsedníčka NR SR (2014-07-04):
Príjemné, dobré ráno, vážené pani poslankyne, páni poslanci, otváram ôsmy rokovací deň 36. schôdze Národnej rady Slovenskej republiky. Na dnešnom rokovacom dni o ospravedlnenie požiadali pán podpredseda Národnej rady Ján Figeľ a poslanci Jaroslav Baška, Milan Géci, Elemér Jakab, Mária Janíková, Vladimír Jánoš, Tibor Lebocký, László Solymos, Richard Vašečka. Na zahraničnej pracovnej ceste je poslankyňa Národnej rady Eva Horváthová. Pristúpime k druhému čítaniu o zákone z 24. júna 2014, ktorým sa mení a dopĺňa zákon č. 385/2000 Z. z. o sudcoch a prísediacich a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony, vrátenom prezidentom Slovenskej republiky na opätovné prerokovanie Národnou radou Slovenskej republiky . Materiál je uverejnený ako tlač 1091. Dávam slovo spravodajkyni z ústavnoprávneho výboru poslankyni Anne Vittekovej a prosím ju, aby informovala Národnú radu o výsledku prerokovania vráteného zákona vo výbore. Nech sa páči, pani spravodajkyňa.
B. Bugár, podpredseda NR SR: (2006-03-15):
(Hlasovanie.) Prítomných je 118 poslancov, za 112, zdržali sa 6. Konštatujem, že sme tento návrh zákona postúpili do druhého čítania. Nech sa páči. P. Keszegh, poslanec: Súčasne odporúčam prideliť v druhom čítaní na prerokovanie tento návrh okrem Výboru Národnej rady pre financie, rozpočet a menu aj Ústavnoprávnemu výboru Národnej rady, Výboru Národnej rady pre sociálne veci a bývanie. Za gestorský výbor navrhujem výbor pre financie, rozpočet a menu. Zároveň odporúčam, aby výbory uvedený návrh prerokovali do 30 dní a gestorský výbor do 31 dní od jeho prerokovania v prvom čítaní na schôdzi Národnej rady.
P. Paška, predseda NR SR: (2009-06-24):
(Hlasovanie.) 140 prítomných, 61 za, 53 proti, 24 sa zdržalo, 2 nehlasovali. Tento návrh sme neschválili. Ďalší pán poslanec Frešo.
A. Szögedi, poslankyňa: (2008-09-16):
Konštatujem, že uvedený návrh spĺňa z formálnoprávnej stránky všetky náležitosti uvedené v § 67 a v § 68 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov, ako i náležitosti uvedené v legislatívnych pravidlách. Predložený návrh zákona obsahuje doložku zlučiteľnosti s právom Európskej únie. Ako uvádza predkladateľ v dôvodovej správe, návrh zákona je v súlade s Ústavou Slovenskej republiky a medzinárodnými zmluvami, ktorými je Slovenská republika viazaná. Návrh zákona nezakladá nárok na pracovné sily, nepredpokladajú sa finančné dôsledky na štátny rozpočet a nemá vplyv na rozpočet obcí a vyšších územných celkov. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku odporúčam, aby sa Národná rada Slovenskej republiky uzniesla v zmysle § 73 ods. 3 písm. c) rokovacieho poriadku na tom, že po rozprave odporučí uvedený návrh zákona prerokovať v druhom čítaní. V súlade s rozhodnutím predsedu Národnej rady Slovenskej republiky č. 704 z 9. júla 2008 a podľa § 71 rokovacieho poriadku Národnej rady Slovenskej republiky navrhujem, aby návrh zákona prerokovali: Ústavnoprávny výbor Národnej rady Slovenskej republiky, Výbor Národnej rady Slovenskej republiky pre ľudské práva, národnosti a postavenie žien a Výbor Národnej rady Slovenskej republiky pre zdravotníctvo. Za gestorský výbor navrhujem Výbor Národnej rady Slovenskej republiky pre zdravotníctvo. Odporúčam, aby predmetný návrh zákona výbory prerokovali do 20. októbra 2008 a gestorský výbor do 21. októbra 2008. Ďakujem, pán podpredseda, skončila som, otvorte, prosím, rozpravu.
Bugár, Béla, podpredseda NR SR (2011-03-30):
Vážené panie poslankyne, páni poslanci, žiadam vás, aby ste sa vrátili do rokovacieho priestoru, zaujali svoje miesta, a pristúpime k hlasovaniam. Ešte pred hlasovaniami pán predseda Národnej rady, podľa rokovacieho poriadku, žiada o slovo. Nech sa páči, pán predseda.
R. Madej, poslanec: (2007-02-02):
Vážené panie poslankyne, vážení páni poslanci, ja som v doterajšej diskusii o tomto návrhu ústavného zákona  nepostrehol jedno, že by sa vôbec hovorilo o tomto zákone. Predtým ešte si dovolím povedať jednu poznámku na margo včerajšieho vystúpenia pána poslanca Pada a čiastočne aj na vystúpenie pána poslanca Kahanca. Páni, ja osobne byť sporiteľom, by som sa v žiadnom prípade netešil na to, že sa prostriedky môžu dediť. Je to do istej miery isté zabezpečenie, ale v žiadnom prípade by som nechcel byť v tejto situácii a pani poslankyňa Radičová vám určite vysvetlí, za akých podmienok sa dedia finančné prostriedky v rámci druhého piliera a určite neodporúčam byť v tom stave. Čo sa týka predmetného návrhu zákona, panie poslankyne, páni poslanci, nalejme si čistého vína. Hovoríme o zákone, ktorý je napísaný na jednej A4. Keď už tak radi ukazujete rôzne papiere, tak toto je zákon, o ktorom sa bavíme. Je to zákon o 5  paragrafoch a je to návrh ústavného zákona. V prvom rade si, vážené dámy a páni, povedzme, že aj súčasná diskusia potvrdzuje to, že aj tak, ako je zákon naformulovaný, tento návrh zákona je len politickým gestom. Ukazuje, a to musím potvrdiť aj z toho, aká bola rozprava, že v súčasnosti pravicová opozícia nemá žiadnu inú tému, tak si témy musí vyfabrikovať. Ukazuje to na to, že zo zabezpečenia občanov pre prípad staroby sa nestáva odborná téma, téma na odbornú diskusiu, ale téma politická. Obyčajné politikárčenie a aj množstvo takýchto vystúpení, ktoré boli, o tom hovoria. Dámy a páni, tento návrh zákona má obrovské množstvo vecných aj formálnych nedostatkov a dovoľte mi povedať niekoľko poznámok aj k nim. V prvom rade si dovolím povedať, že je dosť zaujímavé časové rozvrhnutie predloženia návrhu zákona. V čase, keď sa otvorene naozaj nepripravuje, a potvrdzovali to od septembra predstavitelia aj ministerstiev a vlády, že sa nepripravuje žiadna zmena v čase, keď sa v januári niečo takéto aj ústne prezentuje a v čase, keď do konca marca 2007 sa pripravuje na ministerstve práce, sociálnych vecí aj analýza o tom, aké opatrenia si vyžadujú v rámci druhého piliera, je predloženie takéhoto ústavného zákona len politikárčením a naozaj nesprávnym načasovaním akýchkoľvek aktivít aj zo strany opozície. Je to vykopávanie otvorených dverí takýmito smiešnymi politickými gestami. Vážené dámy a páni, z hľadiska vecného si dovolím pripomenúť aj legislatívne pravidlá tvorby zákonov. Podľa legislatívnych pravidiel zákon má upravovať v príslušnej oblasti všetky základné, spoločenské vzťahy. Od zákona, od návrhu zákona, od schváleného zákona sa vyžaduje niekoľko atribútov kvality, ktorými sú napríklad zrozumiteľnosť a prehľadnosť. Zákon sa má stať súčasťou právneho poriadku, ktorý by zapadol a jednoznačne definoval systém.
M. Hort, podpredseda NR SR: (2010-02-05):
A opäť dávam slovo spravodajcovi, ktorého určil navrhnutý gestorský výbor pre obranu a bezpečnosť, poslancovi Mariánovi Kovačócymu. Nech sa páči.
Grendel, Gábor, podpredseda NR SR (2022-11-11):
Pán poslanec Urban.